钦定古今图书集成/明伦汇编/氏族典/第205卷 > 高塔失不花
## 钦定古今图书集成/明伦汇编/氏族典/第205卷 > 高塔失不花

按《元史高宣传》：“宣子天锡，天锡子谅，谅子塔失不花，
成宗命世其祖父官，以居丧辞。大德元年，授奉议大
夫、章佩监丞。四年，改朝列大夫、利用监丞。八年，升少
监。武宗即位，授中议大夫、秘书监丞。仁宗居东宫，召
入宿卫。至大三年冬，迁少中大夫、纳绵府达鲁花赤。
皇庆元年春，改授嘉议大夫、同知崇祥院事。冬，进资德大夫，为院使。延祐四年夏，迁荣禄大夫、大司农。六
年，改集禧院使，退居于家，卒。